DTAC รีวอร์ดมอบความสุขให้ลูกค้าชมคอนเสิร์ตฟรี Born to be BEN
DTAC รีวอร์ดมอบความสุขให้ลูกค้าได้ชมคอนเสิร์ตเต็มรูปแบบของนักร้องเสียงคุณภาพ “เบน ชลาทิศ ตันติวุฒิ” ในคอนเสิร์ต Born to be BEN “Come into My World โลกใบนี้ของฉัน” จำนวน 76 ที่นั่ง รวมมูลค่ากว่า 200,000 บาท
27 ก.ค. 2558


นางสาวเพ็ญพงา สุทธิมณฑล ผู้อำนวยการฝ่ายบริหารลูกค้า บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC มอบฟรีความสุขให้กับลูกค้าทั้งดีแทคและแฮปปี้ได้ชมคอนเสิร์ตเต็มรูปแบบของนักร้องเสียงคุณภาพ “เบน ชลาทิศ ตันติวุฒิ” ในคอนเสิร์ต Born to be BEN “Come into My World โลกใบนี้ของฉัน” จำนวน 76 ที่นั่ง รวมมูลค่ากว่า 200,000 บาท
ผ่านการร่วมสนุกกับกิจกรรมลุ้นบัตรชมคอนเสิร์ตผ่านทาง dtac LINE official account หรือกิจกรรมสุดจี๊ดทาง dtac Instagram ซึ่งงานนี้เบนจัดเต็มขนเพลงฮิตเพราะๆทั้งของเจ้าตัวและเพลงคัฟเวอร์สไตล์เบน ทั้งร้อง เล่นและเอนเตอร์เทน ทำเอาแฟนๆได้ออกสเต็ปแดนซ์สุดเหวี่ยง สุดซึ้ง ครบทุกซีนอารมณ์ รวมทั้งแขกรับเชิญสุดแซ่บที่มาช่วยเพิ่มดีกรีความสนุกเว่อร์วังอลังการ ในวันเสาร์ที่ 25 กรกฎาคม ที่ผ่านมา ณ อิมแพค อารีน่า เมืองทองธานี
โดยภายในบูทดีแทครีวอร์ด ลูกค้าดีแทคและแฮปปี้ยังได้ร่วมสนุกกับกิจกรรมสุดพิเศษ พร้อมรับของที่ระลึกมากมาย และมีเคาน์เตอร์รีชาร์จบาร์สำหรับชาร์จแบตเตอรี่สมาร์ทโฟนได้ครบทุกรุ่นทุกยี่ห้อระหว่างรอเข้าชมคอนเสิร์ต สามารถติดตามกิจกรรมดีๆ แบบนี้อีกมากมายได้ทาง www.dtac.co.th/dtacreward
 